b'\n_START_ARTICLE_\nKozmodemjansk\n_START_PARAGRAPH_\nKozmodemjansk (ruski: \xd0\x9a\xd0\xbe\xd0\xb7\xd1\x8c\xd0\xbc\xd0\xbe\xd0\xb4\xd0\xb5\xd0\xbc\xd1\x8c\xd1\x8f\xd0\xbd\xd1\x81\xd0\xba) je grad u ruskoj republici Marijskoj, u Privol\xc5\xa1kom saveznom okrugu._NEWLINE_Nalazi se na 56\xc2\xb0 20\' sjeverne zemljopisne \xc5\xa1irine i 46\xc2\xb0 34\' isto\xc4\x8dne zemljopisne du\xc5\xbeine, na ju\xc5\xbenoj obali rijeke Volge. Nasuprot Kozmodemjansku, na suprotnoj, sjevernoj strani Volge se nalazi naselje Korotni._NEWLINE_Grad se smjestio na samom rtu, gdje se kopno uvalilo u Volgu, i gdje se Volga, su\xc5\xbeava, tvore\xc4\x87i tjesnac koji "zatvara" \xc4\x8ceboksarsko jezero. Od tog dijela Volga ne te\xc4\x8de dalje na sjeveroistok, nego skre\xc4\x87e prema jugoistoku._NEWLINE_Tre\xc4\x87i je po veli\xc4\x8dini grad u toj ruskoj republici, iza glavnog grada Jo\xc5\xa1kar-Ole i Vol\xc5\xbeska._NEWLINE_Broj stanovnika: 22.679_NEWLINE_Upravno je sjedi\xc5\xa1te Gornjomarijskog rajona._NEWLINE_Utemeljen je 1583. godine, a gradom je postao 1781. godine._NEWLINE_U drugoj polovici 19. stolje\xc4\x87a, Kozmodemjansk je bio drugi grad u Rusiji po obujmu trgovine drvom (iza Arhangelska)._NEWLINE_Od 1995. se u Kozmodemjansku odr\xc5\xbeava humoristi\xc4\x8dni festival "Benderiana", nazvan u \xc4\x8dast junaka romana Iljfa i Petrova Oskara Bendera._NEWLINE_Vremenska zona: Moskovsko vrijeme'